Den 31. mai 2024 anmeldte tidligere kolleger Ousdal for det de mistenkte var lånevirksomhet uten å ha nødvendig løyve til dette. Denne ble henlagt etter få dager som følge av at Ousdal hadde avgått ved døden. På kort tid ble det meldt inn krav for over 600 millioner kroner i avdødes bo, og Økokrim besluttet derfor å iverksette etterforskning. Det viste seg at han hadde bedrevet Ponzi-svindel i 17 år, og rekruttert stadig flere investorer for å holde svindelen gående.